Steins;Gate

***Steins;Gate*** (シュタインズ・ゲート, *Shutainzu Gēto*) merupakan sebuah novel visual Jepun yang dibangunkan oleh 5pb. dan Nitroplus. Ini adalah permainan kedua dalam siri ''Science Adventure'' selepas *[[Chaos;Head]].* Ia mengisahkan sekumpulan sahabat yang telah menemui dan membangun suatu teknologi yang membolehkan mereka menukar masa lampau. Tatamain *Steins;Gate* adalah meliputi senario bercabangan dengan ruang interaksi.

*Steins;Gate* telah dikeluarkan pada 15 Oktober, 2009 untuk Xbox 360. Ini adalah kali kedua kedua-dua syarikat terbabit bekerjasama selepas *[[Chaos;Head]]*. Sebuah port kepada sistem operasi Windows pada komputer peribadi telah dikeluarkan pada 26 Ogos, 2010 dan satu port untuk konsol permainan bimbit stesen permainan mudah alih Sony telah dikeluarkan pada 23 Jun, 2011, dengan port iOS menyusul pada 25 Ogos tahun sama dan Android pada 27 Jun 2013, seterusnya port untuk Vita juga terhasil pada 14 Mac 2013. JAST USA mengeluarkan versi PC di Amerika Utara pada 31 Mac 2014 secara digital dan koleksi terhad fizikal, dengan PQube mengeluarkan versi PS3 dan Vita di wilayah tersebut. Versi iOS Inggeris terbit pada 9 September 2016.

Sebuah adaptasi manga cerita yang dilukis oleh Sarachi Yomi mula disirikan di dalam majalah *[[Monthly Comic Alive]]* Media Factory pada September 26, 2009. Satu siri manga kedua yang diilustrasikan oleh Kenji Mizuta mula disirikan dalam *[[Monthly Comic Blade]]* Mag Garden pada Disember 28, 2009. Adaptasi anime oleh White Fox bersiaran di Jepun antara 6 April 2011 dan 14 September 2011, dan telah dilesenkan di Amerika Utara oleh Funimation . Sebuah filem animasi telah ditayangkan di pawagam Jepun pada 20 April 2013.   Cakera peminat permainan itu, bertajuk *[[Steins;Gate: Pelukan Sayangku|Steins;Gate: My Darling's Embrace]] (Steins;Gate Hiyoku Renri no Darling)*, telah dikeluarkan pada 16 Jun 2011 di Jepun dan 11 Disember 2019 di pasaran antarabangsa.

Sekuel tak berkanun 8-bit kepada permainan ini, bertajuk *Steins;Gate: Hen'i Kuukan no Octet* atau *Steins;Gate 8bit*, telah dikeluarkan pada 28 Oktober 2011.  Satu lagi permainan, *[[Steins;Gate: Fenogram Sempadan Linear|Steins;Gate: Linear Bounded Phenogram]]*, telah dikeluarkan pada 25 April 2013.  Permainan susulan, *[[Steins;Gate 0]]*, telah dikeluarkan pada 10 Disember 2015, untuk PS3, PlayStation 4 dan Vita,  dan menerima adaptasi anime pada 2018.  Pembuatan semula novel visual asal yang dinamakan *[[Steins;Gate Elite]]* yang mengandungi babak yang beranimasi sepenuhnya daripada anime *Steins;Gate* telah dikeluarkan untuk PlayStation 4, PlayStation Vita, Nintendo Switch dan Steam pada 2019. Disertakan sebagai bonus untuk versi Nintendo Switch, permainan baharu yang dipanggil *8-bit ADV Steins;Gate*  dalam gaya permainan pengembaraan Famicom seakan dari tahun 1980-an, telah dikeluarkan. Sekuel tematik, dengan judul awal *Steins;???*, diumumkan sedang dalam pembangunan.

## Tatapermainan

Cara bermain *Steins;Gate*'memerlukan interaksi yang sedikit daripada pemain tersebut sebagai sebahagian daripada tempoh permainan dibelanjakan untuk membaca teks yang muncul pada skrin yang mewakili sama ada dialog antara berbagai watak-watak atau pemikiran protagonis permainan. Seperti kebanyakan novel visual lain, terdapat detik-detik tertentu dalam *Steins;Gate* di mana pengguna diberi pilihan untuk memberi kesan ke atas hala tuju permainan.

Bagi setiap detik pilihan ini, *Steins;Gate* mempersembahkan pengguna dengan "sistem pemicu telefon" (フォーントリガー, *fōn torigā*) yang sama seperti sistem "pemicu delusi" yang diperkenalkan dalam *[[Chaos;Head]]*. Apabila pemain menerima panggilan telefon daripada seseorang, pemain boleh memilih untuk menjawab atau abaikan panggilan. Mesej teks yang masuk akan mempunyai perkataan tertentu yang bergaris bawah berwarna biru, sama seperti hiperpautan biru pada pelayar web, di mana pemain boleh memilih untuk membalas mesej teks. Kebanyakan panggilan telefon atau mesej teks tidak perlu dibalas walaupun terdapat poin tertentu dalam permainan di mana pemain dikehendaki untuk mengambil tindakan. Bergantung kepada cara pilihan pemain untuk membalas panggilan telefon dan mesej teks, plot akan berkembang ke arah suatu hala tuju yang khusus. 

## Sinopsis

### Tetapan dan tema
*Steins;Gate* ditetapkan dalam waktu musim panas 2010, kira-kira satu tahun selepas peristiwa dalam *Chaos;Head*  di Akihabara . Tempat peristiwa fizikal Akihabara seperti bangunan Kaikan Radio boleh dikesan dalam permainan. Menurut Chiyomaru Shikura, yang mengetuai perancangan *Steins;Gate*, Akihabara dipilih kerana ia adalah tempat yang mudah untuk memperoleh bahagian alat perkakasan, yang menjadikannya tempat yang sesuai untuk orang yang berminat untuk mencipta dan bermain-main dengan sesuatu alatan.  Pengertian perjalanan masa dan pengertian masa adalah tema utama permainan ini.   Konsep sebab dan akibat diketengahkan jelas dalam permainan sebagaimana protagonis mengembara balik dalam beberapa masa untuk melakukan tindakan yang berbeza dalam usaha untuk mengubah apa yang telah berlaku pada masa akan datang.  *Steins;Gate* juga menampilkan elemen fiksyen sains keras . 

### Watak

; 
: Pemain permainan memikul peranan Rintarō Okabe, protagonis bagi *Steins;Gate*. Rintarō ialah seorang yang mengaku saintis gila dan sering menggelar dirinya dengan alias ****.  Mayuri dan Daru memanggilnya dengan nama samaran Okarin (オカリン), sebuah portmanteau bagi nama keluarga dan nama berianya. Beliau adalah pengasas kepada apa yang dia panggil "Makmal Gajet Masa Depan" (未来ガジェット研究所, *Mirai Gajetto Kenkyūjo*) di Akihabara di mana beliau banyak menghabiskan masa beliau dan menggelar diriinya Ahli Makmal No. 001 (kerana dia yang pertama menyertainya). Okabe memberikan penampilan yang tampak berdelusi dan paranoid, merasakan ada "Organisasi" sedang mengejarnya, bercakap dengan diri sendiri di telefon, dan sentiasa ketawa semacam orang gila. Dia sentiasa diejek oleh rakannya tentang ini, selalunya oleh Daru dan Kurisu. Kebanyakan waktu dia sering kelihatan berlagak sombong. He is usually seen wearing a lab coat. Sepanjang eksperimennya dengan kembara masa, dia mengenal bahawa dia mempunyai kebolehan mengenalpasti perubahan garis masa yang berbeza-beza, yang digelarnya sebagai "Bacaan Steiner (Reading Steiner)". Dia berumur 18 tahun dan merupakan seorang pelajar tahun pertama di Universiti Tokyo Denki .
: Dia sebenarnya seorang yang baik hati yang selalu membantu mereka dalam kesusahan. Segala perbuatan anehnya seperti perbualan di telefon dan perihal "Organisasi" dicipta dan dilakukannya semata-mata untuk menggembirakan Shiina Mayuri, yang murung akibat kematian neneknya. Dia juga melindungi Urushibara Luka dari para pembuli, dan kerana terhutang budi, Luka menganggap Okabe seorang idola buatnya
; 
: Makise Kurisu adalah heroin utama dan Ahli Makmal No. 004. Beliau ialah seorang pengkaji neurossains di sebuah Universiti Amerika dan boleh membaca dan bertutur Bahasa Inggeris dengan lancar. Dengan penyelidikan beliau diterbitkan dalam jurnal ilmiah *[[Science (jurnal)|Sciency]]* pada usia semuda 18, Kurisu adalah sangat berbakat. Beliau melangkaui satu gred dalam sistem sekolah Amerika. Okabe selalunya hanya memanggil beliau pembantu (助手, *joshu*) atau salah satu daripada beberapa nama samaran yang dia ada, seperti , "Si Zombi (The Zombie)", dan "Celeb Sev", yang merimaskannya. Personalitinya adalah seakan tsundere lembut,walaupun dia akan berpura-pura tak mengaku apabila dia dipanggil begitu, selalunya oleh Daru. Beliau tidak bersama-sama dengan bapanya dan tidak bercakap dengan nya dalam beberapa tahun. Beliau aktif dalam laman @chan (versi laman 2channel dalam permainan) atas nama "KuriGohan and Kamehameha"; alias yang turut digunakannya dalam Twipo, salah satu aplikasi tablet PokeCom Yashio Kaito dalam siri *[[Robotics;Notes]]*.
; 
: Shiina Mayuri  ialah seorang rakan lama zaman kanak-kanak Rintarō dan sedikit masuk air orangnya, dan dia juga Ahli Makmal No. 002. Shiina gemar mencipta kostum cosplay dan bekerja sambilan di kafe maid "Mayqueen Nyannyan". Dia sering memanggil dirinya , portmanteau nama pemberian dan keluarganya yang juga menjadi panggilan Daru buatnya. Dia bercakap seolah sedang berdendang, dan dia melagukan  apabila dia tiba dan dalam berkenalan. Beberapa tahun sebelumnya dia kehilangan neneknya, dan Okabe, ingin mengelakkannya dari jatuh kemurungan, menjadikannya "tebusan" dan menyarung persona laku aneh hanya untuk dirinya. Dia berusia 16 tahun dan sedang dalam tahun kedua di sekolah persediaan kolej swasta.
; 
: Hashida Itaru ialah penggodam berpengalaman yang mengenali Rintarō sejak sekolah tinggi. Beliau sangat mahir dalam pengaturcaraan komputer dan perkakasan komputer yang lama dan baru. Beliau juga mahir dalam perkara-perkara yang berkaitan dengan budaya Otaku. Okabe and Shiina memanggil dirinya dengan nama samaran , a portmanteau nama keluarga dan miliknya. Terkadang Okabe memanggilnya  dengan sengaja menyalah sebut kata  untuk mengecewakannya. Dia sangat meminati Faris dan selalu mengganggunya. Daru selalunya rimas dengan perangai berdelusi Okabe. Dia berumur 19 tahun dan seperti Okabe, dia juga adalah pelajar Universiti Tokyo Denki. Dia muncul dalam *[[Robotics;Notes]]* sebagai DaSH, dan merupakan karakter utama sekuel tajuk itu, *[[Robotics;Notes DaSH]]*.
; 
: Kiryu Moeka ialah gadis tinggi lampai yang bertembung dengan Okabe di Akihabara dalam pencariannya berkenaan komputer peribadi IBN 5100, dan Ahli Makmal No. 005. Kiryu amat berjaga-jaga dengan teleffon bimbitnya dan menjadi tangkas apabila ada yang cuba mengambilnya. Dia seorang pemalu dan lebih suka berhubung dengan mesej daripada bercakap, walaupun sedang berhadapan. Okabe memanggilnya . Dia berumur 20 tahun.
; 
: Urushibara Luka adalah lelaki yang merupakan rakan Okabe dan Ahli Makmal No. 006. Penampilannya dan perwatakannya adalah keperempuanan akibat gaya dia membesar, mendondonkan pakaian perempuan dalam atau luar tokong milik ayahnya. Dia juga teman rapat dan rakan sekelas Shiina, yang sering memintanya mendondonkan kostum kosplay buatannya, namun dia selalu menolak kerana berasa malu. Okabe memanggilnya dengan nama feminin , dan menganggap Luka anak muridnya. Dia berusia 16 tahun.
;  / 
: Faris NyanNyan works at the maid cafe "MayQueen NyanNyan", the same maid cafe that Shiina works at, and is the most popular waitress there, as well as Lab Member No. 007. Her real name is Akiha Rumiho. Her family owns Akihabara, and she was the driving force behind it becoming the city of moe and anime. She tends to add  to her sentences. She is 17 years old.
; 
: Amane Suzuha bekerja sambilan dengan pemilik pangsapuri Okabe dan sedang mencari ayahnya di Akihabara, juga Ahli Makmal No. 008. Dia suka mengayuh basikal dan terkadang bermuka dingin dengan Makise dengan sebab tertentu. Kemudian diketahui dia seorang pengembara masa yang menggunakan nama John Titor, dan bakal anak kepada Daru dengan nama sebenar . Usianya 18 tahun. Dia adalah watak utama manga sampingan, *Steins;Gate: Bōkan no Rebellion*.
; 
: Dia tuan rumah Okabe, yang mempunyai kedai membaiki TV dibawah pangsapurinya dan tinggal bersama anak perempuannya, Nae. Okabe menggelarnya "Mr. Braun" kerana minatnya terhadap televisyen CRT (di Jepun dikenali sebagai "TV tiub-Braun"). Dia kelihatan kasar terutamanya semasa berurusan dengan Okabe, tetapi menjadi lembut hati dengan Nae dan alat-alat TVnya. Dia adalah watak utama manga sampingan, *Steins;Gate: Onshū no Braunian Motion*.
; 
: Anak Yūgo yang tinggal bersamanya di kedai membaiki TV dan mesra dengan Shiina dan Suzuha, tetapi takut dengan Okabe. Dia kemudian muncul dalam siri *[[Robotics;Notes]]* sebagai ahli JAXA.
; 
: Bapa Kurisu dan antagonis terakhir siri ini. Obsesinya untuk mengatasi anaknya sendiri dalam penyelidikan sains membawa satu dunia ke Perang Dunia Ketiga. Nama sebenarnya ialah Makise Shoichi (牧瀬 章一).

### Plot

#### Laluan ''True End''
Ringkasan berikut adalah berdasarkan laluan True End.

*Steins;Gate* berlangsung di daerah Akihabara di Tokyo . Pada 28 Julai 2010, Okabe Rintaro dan rakannya Shiina Mayuri menuju ke bangunan Radio Kaikan untuk sebuah persidangan, di mana Rintaro menemui seorang gadis bernama Makise Kurisu terbaring dalam genangan darah.  Semasa Rintaro menghantar mesej teks panik tentang kejadian itu kepada rakannya, Hashida "Daru" Itaru, dia mengalami fenomena aneh dan orang sekelilingnya hilang, tanpa sesiapa pun tahu apa yang telah berubah.  Kemudiannya dia terserempak dengan Kurisu, yang baginya pelik kerana masih hidup dan sihat seperti sediakala, dan mendapati mesej yang dihantarnya kepada Itaru telah tiba seminggu sebelum dia menghantarnya.   Rintaro tidak lama kemudian menyimpulkan bahawa 'PhoneWave (nama tidak muktamad)' yang dia dan rakan-rakannya telah bangunkan sebenarnya adalah mesin masa yang mampu menghantar mesej teks ke masa lalu.   Dia dan rakan-rakannya tidak lama kemudian mengetahui bahawa SERN, sebuah organisasi yang telah mengkaji kembara masa sejak lama telah berjaya menghantar manusia ke masa lalu walaupun kajian itu berakhir dengan kematian subjek ujian. Rintaro mula bereksperimen dengan  , yang mula menyebabkan perbezaan yang besar dalam garis masa. Kurisu juga berjaya mencipta peranti untuk menghantar memori seseorang melalui gelombang mikro, membolehkan orang itu "meloncat" ke masa lalu dengan berkesan.

Walau bagaimanapun, SERN mengetahui tentang mesin masa itu dan menghantar kumpulan yang diketuai oleh Moeka untuk mendapatkannya, yang membunuh Mayuri dalam kejadian itu.  Menggunakan mesin loncatan masa Kurisu, Rintaro mengembara ke masa lalu beberapa kali untuk cuba menyelamatkan Mayuri, tetapi tidak berjaya. Apabila Rintaro sampai ke penghujungnya, dia didatangi oleh Amane Suzuha, seorang gadis dari masa depan yang diperintah oleh SERN kerana adanya pemilikan mesin masa, memberitahunya bahawa dia perlu kembali ke baris dunia Beta di mana Mayuri tidak akan mati. Dengan membatalkan kesan mel-D yang menyebabkan peralihan garis-garis masa, Rintaro kembali memiliki PC IBN 5100 yang mereka hilang sebelum ini, membolehkan mereka menceroboh sistem SERN dan memadamkan bukti D-Mail asal Rintaro. Walau bagaimanapun, Rintaro tersedar dengan berbuat demikian, dia perlu kembali ke garis dunia yang adanya kematian Kurisu. Selepas menyedari perasaan antara mereka, Kurisu memberitahu Rintaro untuk menyelamatkan Mayuri.  Dengan berat hati, Rintaro bersetuju dan memadamkan bukti D-Mailnya daripada pangkalan data SERN, mengembalikannya ke baris dunia Beta.

Seketika kemudian Suzuha muncul di hadapan Rintaro dengan tiba dari mesin masa dari masa depan. Dia memberitahu Rintaro bahawa satu-satunya cara untuk menghalang Perang Dunia III pada masa hadapan adalah dengan menghalang kematian Kurisu di tangan bapanya, Dr. Nakabachi, yang mencuri teori perjalanan masanya untuk menerbitkannya di bawah namanya sendiri.  Walau bagaimanapun, operasi ini berakhir punah kerana Rintaro akhirnya membunuh Kurisu sendiri tanpa sengaja.  Selepas kegagalan ini, Rintaro menerima mesej daripada diri masa depannya, memberitahunya bahawa cara untuk menyelamatkan Kurisu tanpa mengubah peristiwa yang dilaluinya sebelum ini adalah dengan memperdayakan diri asalnya untuk mempercayai Kurisu telah terbunuh dan dengan itu mencapai nilai capahan akhir sebanyak 1.048596%, yang beliau namakan sebagai 'Steins Gate'.   Kembali ke masa lalu sekali lagi, Rintaro meletakkan nyawanya sendiri dalam bahaya untuk menyelamatkan nyawa Kurisu, menghalang Nakabachi daripada berjaya melarikan diri dengan kertas teori perjalanan masanya, dan memperbodohkan diri masa lalunya, menghantarnya dalam perjalanan merentas masa. Kembali ke barisan dunia Steins Gate yang selamat daripada ancaman perang dunia ketiga, Rintaro dan Kurisu berjaya bersatu semula secara kebetulan (atau takdir) di jalanan Akihabara. 

#### Pengakhiran alternatif
Pilihan pemain sepanjang permainan boleh mengakibatkan pengakhiran alternatif.

* Dalam penamat Amane Suzuha, Okabe memutuskan untuk tidak menghantar D-Mail yang akan menghalangnya daripada mengejar Suzuha. Untuk mengelakkan kematian Mayuri, dia hidup semula dalam dua hari terakhir sebelum pembunuhannya melalui lompatan masa berterusan. Selepas lompatan yang terlalu banyak, Okabe hilang segala rasa emosi dan keperibadiannya kerana sentiasa menjalani dua hari yang sama. Akhirnya, Suzuha perasan akan kelakuan Okabe. Dia memberitahunya bahawa jiwanya akan "mati" di dalam, dan capahan tetap dunia akan tetap berterusan. Kedua-dua mereka memutuskan untuk mengembara ke masa lalu bersamadan berikrar untuk menghentikan masa depan penuh distopia SERN, walaupun kemungkinan kedua-duanya akan hilang ingatan semasa ketibaan.
* Dalam penamat Faris NyanNyan, Okabe memutuskan untuk tidak menghantar D-Mail yang mengakibatkan kematian bapa Faris untuk cuba menghentikan kehilangan komputer IBN 5100. Dia sebaliknya menghantar D-Mail yang berbeza dalam usaha untuk meyakinkan bapa Faris supaya tidak melepaskan komputer IBNnya. Capahan melepasi 1% tercapai, tetapi meter capahan memberikan petunjuk yang pelik dan tiada rakan Okabe yang mengingati dia. Dalam baris dunia ini, Okabe dan Faris adalah pasangan dan tinggal bersama, bertanding dalam kejohanan permainan kad *RaiNet Access Battlers* . Walaupun kecewa kerana tiada kawannya yang mengingatinya, Okabe tetap berpuas hati kerana dia dapat menghalang kematian Mayuri. Dia memutuskan untuk membina hidup baru dengan Faris di sisinya.
* Dalam penamat Urushibara Ruka, Okabe memutuskan untuk tidak menghantar D-Mail yang mengembalikan Ruka kepada seorang lelaki. Dia reda sepenuhnya kematian Mayuri yang terjangka dan tidak lagi mencuba untuk menyelamatkannya dan mereka menghabiskan dua hari terakhir bersama sebelum dia meninggal dunia akibat serangan jantung. Okabe dan Ruka memutuskan untuk menghabiskan sisa hidup mereka bersama, kedua-duanya berkongsi kekesalan dan kesedihan yang hanya mereka fahami. Dalam adegan pasca kredit mereka didedahkan mempunyai anak bersama.
* Dalam penamat Shiina Mayuri, Okabe mesti memilih antara menyelamatkan Mayuri atau Kurisu. Menyedari bahawa dia menyimpan perasaan romantis untuk Mayuri, Okabe dan Kurisu memutuskan untuk kembali ke dunia Beta di mana pembunuhan Kurisu tetap berlaku seperti ditentukan. Selepas menggodam pangkalan data SERN dengan komputer IBN, capahan 1% dicapai. Okabe bersumpah untuk mengingati ingatannya tentang Kurisu dan menghabiskan masanya dengan Mayuri sebagai pasangan kekasih.
* Penamat Makise Kurisu mengikuti laluan yang sama ke True End. Untuk mencapai pengakhiran ini, seseorang mesti talah mempunyai beberapa perbualan dengan Kurisu sepanjang permainan yang membolehkan Okabe dan Kurisu menyedari perasaan dalaman mereka antara satu sama lain. Tidak seperti True End, kematian Kurisu tidak dihalang selepas kredit penamat.

## Pembangunan
*Steins;Gate* ialah projek kerjasama kedua antara 5pb. dan Nitroplus selepas *Chaos;Head* .  Permainan ini dicipta dengan konsep "99% sains (realiti) dan 1% fantasi".  Perancangan untuk *Steins;Gate* diketuai oleh Chiyomaru Shikura daripada 5pb.  Watak-watak telah direka oleh Ryohei Fuke, juga dikenali sebagai 'Huke' (dikenali sebagai salah seorang ilustrator siri *[[Metal Gear Solid|Metal Gear]]*, dan pencipta francais *[[Black Rock Shooter]]* ) manakala reka bentuk alatan dalam permainan direka oleh Sh@rp.  Naotaka Hayashi daripada 5pb. menulis senario dengan bantuan Vio Shimokura dari Nitroplus. Tatsuya Matsuhara dari 5pb. ialah penerbit dan Tosō Pehara dari Nitroplus ialah pengarah seni.  Muzik runut bunyi digubah oleh Takeshi Abo daripada 5pb. dan Toshimichi Isoe dari Zizz Studio.  Shikura, Hayashi, Matsuhara, Abo, dan Isoe pernah terlibat dalam *Chaos;Head* . Gelaran "*Steins;Gate*" tidak mempunyai apa-apa makna khusus, diolah reka dari perkataan Jerman "Stein" yang bermaksud batu, dan dikaitkan dengan ahli fizik terkenal Albert Einstein . 

*Steins;Gate* telah diilhamkan oleh novel visual terawal yang ditulis oleh Hiroyuki Kanno . Ini termasuk *[[Ralat Eve Burst|Eve Burst Error]]* (1995), dan utamanya judul novel visual perjalanan masa *[[YU-NO: Seorang Gadis Yang Melantunkan Cinta di Terikat Dunia ini|YU-NO: A Girl Who Chants Love at the Bound of this World]]* (1996).  

Matsuhara, yang mengilhamkan konsep sistem cetusan telefon menyatakan bahawa dia awalnya mahu melibatkan telefon bimbit pemain permainan itu sendiri masuk ke dalam sistem. Walau bagaimanapun, idea itu telah diabaikan kerana kebimbangan dengan percanggahan dengan undang-undang maklumat peribadi Jepun. Apabila ditanya jika sistem cetusan telefon akan digunakan dalam sekuel yang mungkin bagi permainan itu, Hayashi menyatakan bahawa dia berharap ini tidak akan berlaku dan teringat dia mengatakan "siapa yang cadang sistem ni!" semasa menulis kandungan mesej teks. Walaupun Shikura tidak menyumbang secara langsung kepada skrip, Hayashi menyatakan bahawa Shikura membantu dengan keseluruhan plot dan memberikan bantuan pada separuh kedua cerita khususnya dengan aspek perjalanan masa dalam cerita tersebut. Hayashi menyatakan bahawa walaupun dia tidak mahu skrip itu mengulangi teks yang sama berulang-ulang kali, ia akhirnya tidak dapat dielakkan kerana pemain perlu mengembara kembali ke masa lalu jadi dia cuba menekankan tempo keseluruhan perkembangan plot dan bagaimana plot terbentang pula. Berkenaan dengan tema pengembaraan masa, Hayashi merasakan ia seolah-olah topik yang sudah tepu dan menyatakan kebimbangan mengenainya apabila dia mendengar idea itu daripada Shikura. 

Sebelum permainan diumumkan, laman acahan telah dipaparkan di laman sesawang 5pb. yang hanya menamakan permainan itu sebagai *Project S;G* dan menyatakan bahawa ia akan menjadi kerjasama antara 5pb. dan Nitroplus.  Laman web Nitroplus juga telah memberi bayangan perkara ini pada laman web ulang tahunnya ke-10.  Matsuhara, yang juga penerbit *Chaos;Head*, sebelum ini menyatakan bahawa permainan itu akan berpusat di Akihabara dan projek dengan Nitroplus ini akan menjadi siri kedua dalam siri yang bertemakan "".  Pada 12 Jun 2009, kiraan tamat tempoh dan nama *Steins;Gate* telah didedahkan. 

Kana Hanazawa menyatakan bahawa beliau gembira kerana dipilih untuk terlibat dalam *Steins;Gate* kerana beliau merasakan bahawa ia bukanlah biasa untuk dapat memainkan peranan dalam satu permainan yang serius. Beliau juga berpendapat bahawa permainan itu memberikan pemain sensasi yang lebih mendebarkan berbanding menakutkan dan ia menarik pemain untuk terus membaca. 

## Sejarah keluaran
*Steins;Gate* pertama kali diisytiharkan dalam mas pada 18 September 2009  dengan demo permainan telah tersedia beberapa minggu kemudian di Xbox Live Marketplace pada 7 Oktober 2009  untuk ahli Xbox Live Gold dan kemudian secara terbuka pada 14 Oktober 2009.  Demo membolehkan pemain bermain melalui prolog dan bab pertama permainan.  *Steins;Gate* telah dikeluarkan dalam kedua-dua edisi terhad dan biasa pada 15 Oktober 2009. Edisi terhad mengandungi permainan itu sendiri, mainan bernama "Future Gadget #3 Lie Detector" daripada permainan dan buku seni kulit keras kecil yang merangkumi pelbagai ilustrasi dan maklumat latar belakang tentang alam semesta permainan serta komen daripada warga staf.  Port Windows permainan telah dikeluarkan pada 26 Ogos 2010,  dan menambah CG didalamnya. Port PlayStation Portable permainan ini dikeluarkan pada 23 Jun 2011.  Permainan in turut menyertakan elemen kandungan versi Xbox 360 yang boleh dimuat turun serta filem pembukaan baharu, tema pembukaan baharu dan tema penamat baharu.  Permainan ini juga dikeluarkan untuk peranti Apple iOS pada 25 Ogos 2011.  Port permainan untuk PlayStation 3 dan PlayStation Vita, yang berkongsi filem pembukaan baharu, telah dikeluarkan bersama spin-off *[[Steins;Gate: Darling of Loving Vows]]* pada 24 Mei 2012 dan 14 Mac 2013, masing-masing.   Edisi Terhad port Vita datang dengan kostum untuk watak Urushibara Ruka. Semua salinan disertakan dengan tiket percuma untuk filem yang akan datang. Versi PlayStation 4 yang menampilkan aset berkualiti lebih tinggi kemudian keluaran sebelumnya, bertajuk *Steins;Gate HD* disertakan dengan salinan cetakan pertama *Steins;Gate 0* di Jepun.  Versi Xbox 360 boleh dimainkan pada Xbox One melalui keserasian belakang pada 19 Mei 2017, bersama-sama dengan judul pecahan *Steins;Gate: Darling of Loving Vows* and *Steins;Gate: Linear Bounded Phenogram* . 

Pada Anime Expo 2013, JAST USA mengumumkan bahawa mereka akan melesenkan permainan versi PC di Amerika Utara.   Permainan ini dikeluarkan pada 31 Mac 2014, dalam Edisi Terhad serta secara digital. Edisi Terhad mengandungi kotak koleksi Deluxe, buku peminat dengan karya seni, satu set replika pin Future Gadget Laboratory, manual dan cakera permainan. Edisi Standard fizikal kemudian menyusul.    Pada 16 Disember 2014, PQube mengumumkan bahawa mereka akan mengeluarkan versi PlayStation 3 dan PlayStation Vita di Amerika Utara dan Eropah pada tahun 2015.  Versi fizikal adalah eksklusif untuk jualan Amazon.com di Amerika Syarikat, manakala di Kanada, ia hanya tersedia di VideoGamesPlus.ca. Versi PC telah tersedia di Steam pada 9 September 2016.  Pada 1 Mei 2018, Spike Chunsoft mengambil alih penerbitan versi Steam permainan daripada Mages/5pb. 

## Penerimaan

### Ulasan
Senji Ishii dari *[[Famitsu|Famitsu Xbox 360]]* memuji senario cerita kerana perinciannya dan menyatakan bahawa peristiwa yang selalu dianggap tidak penting kembali disebutkan bagi mempengaruhi peristiwa masa depan. Disebabkan cara plot menghubungkan bersama pelbagai babak permainan yang berbeza, Ishii percaya ia pasti memerlukan banyak kerja untuk menulis senario.  Pada tahun 2009, Anugerah ''Famitsu'' memberikan Steins;Gate anugerah Game of Excellence tahun itu.  4Gamer.net mengulas bahawa *Steins;Gate* setanding dengan *[[428: Shibuya Scramble]]* dan merasakan bahawa ia adalah permata yang sukar dilihat sejak beberapa tahun sebelum ini.  ITmedia Gamez menyatakan bahawa pemain harus memberi perhatian kepada butiran-butiran cerita kerana kejutannya akan mengejutkan pemain dalam pelbagai cara. Pemain juga dicadangkan supaya sentiasa menghidupkan suara watak kerana lakonan suaranya sangat bagus.  Ulasan itu memberi amaran bahawa pemain yang telah bermain versi demo dan yang tidak menyukai suasana permainan itu mungkin tak akan merasa bakinya menarik.  *Steins;Gate* juga telah dipuji oleh penerbit Square Enix Tomoya Asano, yang menyifatkan ia mempunyai "watak yang menarik dan disukai serta senario yang mengejutkan pemain"; ini membawa kepada penulis *Steins;Gate* Naotaka Hayashi menulis plot dan watak untuk permainan video lakon peranan *Bravely Default: Flying Fairy* .  Pada tahun 2011, *Steins;Gate* telah diundi di tempat ke-6 dalam tinjauan pendapat *[[Famitsu]]* untuk "permainan yang paling mencurahkan air mata" sepanjang masa.  Pada 2017, pembaca *Famitsu* mengundinya sebagai permainan pengembaraan terbaik sepanjang masa. 

Novel visual *Steins;Gate* keluaran Inggeris juga telah diterima dengan baik.  Dalam Metacritic, ia mencatat permainan PC dengan penilaian tertinggi ketujuh pada tahun 2014,  dan penilaian tertinggi bagi permainan PS Vita pada tahun 2015.  USgamer juga memberikannya 5 bintang penuh, menyimpulkan bahawa ia menggunakan "penggunaan medium novel visual yang bagus untuk menceritakan kisahnya" dan "merupakan karya fiksyen interaktif yang direka cantik dengan menggabungkan drama-drama watak, fiksyen sains dan kritikan budaya pop untuk membentuk satu keseluruhan permainan yang menarik dan tak terlupakan."  *GameFan* memuji plot permainan sebagai "luar biasa", "ditulis dengan baik" dan "jalan cerita terbaik dalam permainan yang dikeluarkan tahun ini, noktah." Mereka menyatakan "segala bolak-balik, perantingan plot, pelbagai penamatan dan pembangunan plot yang menakjubkan" dan "sistem pilihan berasaskan telefon yang menarik membuatkan permainan berasa jauh lebih menarik daripada permainan serupa dalam genrenya".  Dealspwn memuji plot, watak, karya seni, penulisan dan terjemahan "cemerlang", dan sistem pencetus telefon kerana memberikan "pilihan nyata dengan kesan yang besar", tetapi mengkritiknya kerana mempunyai permulaan yang perlahan dan "banyak" jargon istilah teknikal.  *GamesMaster* berkata ia permainan yang pintar, "dengan protagonis yang tidak dapat dilupakan", dan merupakan salah satu "novel visual yang hebat."  Syfy menggelarnya sebagai salah satu "Novel Visual terbaik sepanjang masa," dengan menyatakan bahawa, walaupun "wujudnya orang jahat," "dengan cuba menyelamatkan masa depan, anda akan menjadi salah seorangnya dengan sendiri", dengan membuat "pilihan yang kesan buruknya anda tidak akan dapat jangkakan ."  *Official PlayStation Magazine* berkata "ia adalah sebuah cerita yang anda mahu lihat."  Meghan Sullivan dari IGN memberikan ulasan yang secara umumnya menggembirakan, memuji cerita, watak, pilihan dan kesudahannya, tetapi mengkritiknya kerana "unsur temu janji yang dirasa mengganggu".  *Steins;Gate* telah dicalonkan untuk Anugerah Golden Joystick 2015 dalam kategori "Permainan Konsol/ Mudah Alih Terbaik". 

### Jualan
*Steins;Gate* menduduki tempat ke-13 dalam jualan pada minggu pertama keluarannya dengan 16,434 salinan terjual,  ke-28 pada minggu kedua dengan 4,253 salinan,  dan ke-26 pada minggu ketiga dengan 6,095 salinan, berjumlah 26,782 salinan menjelang 29 Oktober 2009.  *Steins;Gate* menduduki tempat keempat dalam keseluruhan jualan permainan Xbox 360 di Amazon Jepun pada kiraan setahun bermula pada 1 Disember 2008 dan berakhir pada 30 November 2009.  Versi PSP *Steins;Gate* bermula jualannya pada tempat ke-2 dalam carta permainan Jepun, dengan 63,558 unit terjual pada minggu pertamanya.  Sehingga Jun 2011, 300,000 salinan telah dihantar meliputi seluruh platform PC, Xbox 360 dan PSP.  Sehingga 2014, *Steins;Gate* mencatat lebih 500,000 salinan terjual.  Pada carta UK, pada 8 Jun 2015, *Steins;Gate* mendahului carta PlayStation Vita, mendapat tempat ketiga pada carta PlayStation 3, dan memasuki #18 pada carta All-Format.  Versi Android telah terjual antara 50,000 dan 100,000 muat turun setakat 2015.  Sehingga Disember 2015, siri novel visual *Steins Gate* telah merekodkan lebih daripada satu juta jualan, termasuk 100,000 salinan *[[Steins;Gate 0]]*.  Edisi Steam mempunyai anggaran sejumlah 160,000 pemain menjelang Julai 2018. 

## Media berkaitan

### Permainan video
Kejayaan *Steins;Gate* melahirkan pelbagai sekuel tambahan.

*Steins;Gate: Hiyoku Renri no Darling* telah dikeluarkan pada 6 Jun 2011, dan serupa dengan *[[Kekacauan;Ketua Cinta Chu Chu!|Chaos;Head Love Chu Chu!]]* dari segi gaya latar. Cerita untuk sekuel ini tidak ada kaitan dan tak berkanun dengan permainan asal, dan lebih bernada komedi. Ia pada asalnya eksklusif kepada Xbox 360, walaupun kemudian terdapat port PS3, PSP, dan PlayStation Vita.  Versi untuk iOS pula dikeluarkan pada 3 Oktober 2013. 

*Steins;Gate: Hen'i Kuukan no Octet* ialah lanjutan tak berkanun dari True End bagi permainan asal. Tidak seperti format novel visual moden bagi permainan asal, permainan retro ini meniru gaya permainan pengembaraan teks grafik daripada era PC 8-bit (cth. PC-88), dengan pemain perlu menaip arahan pendek untuk berinteraksi dan meneroka dunia permainan. Ia menampilkan latar belakang dan watak yang dilukis semuanya dalam gaya piksel warna rendah dengan emulasi garis imbasan dan muzik chiptune yang dimainkan melalui emulasi cip FM tanpa lakonan suara. Premis permainan ini adalah mengenai Okabe Rintaro yang menerima D-Mail daripada dirinya pada tahun 2025, menyatakan bahawa dia mesti menyelamatkan masa depan dengan menuntut semula IBN 5100 daripada seseorang di bawah alias "Neidhardt". Orang ini ialah Takumi Nishijō, protagonis *[[Chaos;Head]]*, kerana dia bermain menggunakan nama sama dalam MMORPG kegemarannya, dan D-Mail yang menyatakan bahawa "Neidhardt" tinggal di Shibuya dan mempunyai "kebolehan luar fikiran" merujuk kepada kuasanya sebagai seorang megalomaniak. Walaupun tak berkanun, permainan ini mengandungi banyak isi telur paskah dan rujukan yang menghubungkan *Chaos;Head* dan *Steins;Gate* bersama. Permainan ini dikeluarkan pada 28 Oktober 2011, eksklusif di PC. Demo permainan juga tersedia.  Adaptasi manga rasmi cerita permainan juga telah dikeluarkan. 

Permainan pecahan ketiga bertajuk *Steins;Gate Senkei Kōsoku no Phenogram*, telah dikeluarkan pada 25 April 2013, di Jepun untuk Xbox 360 dan PlayStation 3. Permainan ini menawarkan cerita alternatif yang berbeza dari segi kekanunan, sesetengahnya dari pandangan ahli makmal lain selain Okabe.  Port PlayStation Vita permainan telah dikeluarkan pada 28 November 2013. 

Sekuelnya *[[Steins;Gate 0]]*, telah diumumkan pada Mac 2015.  Permainan ini dikeluarkan untuk platform PlayStation 3, PlayStation 4 dan PlayStation Vita. Pada asalnya ia dijadualkan untuk dikeluarkan di Jepun pada 19 November 2015, tetapi tarikh keluarannya telah dipinda ke 10 Disember 2015.  Satu lagi sekuel, dengan nama sementara sebagai *[[Steins;???]]*, diumumkan pada Oktober 2020. 

Versi kemaskini *Steins;Gate*, bertajuk *[[Steins;Gate Elite]]* telah dikeluarkan pada 2018 di Jepun untuk PlayStation 4, PlayStation Vita dan Nintendo Switch .    Tidak seperti permainan *Science Adventure* sebelumnya,  ia dianimasikan sepenuhnya,  menggunakan rakaman dari siri anime ''Steins;Gate'' bersama dengan animasi baru yang dihasilkan untuk kebanyakan laluan cerita yang tiada dalam siri anime;  animasi ini dimainkan bersama skrip dan dialog bersuara daripada permainan asal.  Animasi baharu ini dihasilkan oleh White Fox, studio yang menghasilkan siri anime siri ini. 

#### Penampilan dalam permainan lain
Kurisu dan Mayuri muncul dalam permainan silang Nendoroid, *Nendoroid Generation*, yang dibangunkan oleh Banpresto untuk PlayStation Portable dan dikeluarkan pada 23 Februari 2012. 

Permainan pertempuran 2D *[[Pemecah Hantu|Phantom Breaker]]* menampilkan Kurisu sebagai watak jemputan dan telah dikeluarkan di Jepun pada 2 Jun 2011.  Kurisu juga disertakan sebagai sebahagian daripada DLC untuk pecahannya *Phantom Breaker: Battle Grounds.* 

Rintaro membuat kemunculan dalam permainan mudah alih *[[Revue Starlight|Revue Starlight -Re LIVE-]]* sebagai sebahagian daripada segmen kerjasama dengan siri ini. 

### Siri anime
Pada 25 Julai 2010, Chiyomaru Shikura mengumumkan di akaun Twitternya bahawa *Steins;Gate* akan diadaptasi menjadi anime .  Butiran lanjut tentang adaptasi itu telah didedahkan dalam terbitan September 2010 majalah *[[Newtype]]* dan *[[Comptiq]]* .  Adaptasi ini dihasilkan oleh White Fox  dan disiarkan di Jepun antara 6 April 2011 dan 14 September 2011.  Keseluruhan siri ini dikeluarkan di Jepun dalam bentuk sembilan pek kombo DVD/Blu-ray. Setiap set menampilkan 2–3 episod, buku seni dan cakera bonus yang mengandungi muzik dan drama radio oleh pelakon-pelakon suara Jepunnya. Satu episod OVA telah dikeluarkan dalam volum DVD/BD terakhirnya pada 22 Februari 2012.  Adaptasi ini diarahkan oleh Hiroshi Hamasaki dan Takuya Satō,  dengan komposisi siri oleh Jukki Hanada dan muzik oleh Takeshi Abo dan Murakami Jun.  Funimation telah melesenkan siri ini di Amerika Utara dan mengeluarkan siri ini dalam dua set kombo Blu-ray/DVD, masing-masing pada 25 September 2012    dan 18 Disember 2012.  Kedua-dua set kotak ini telah digabungkan menjadi set kotak Blu-ray/DVD lengkap sebagai sebahagian daripada barisan keluaran "Anime Classics" Funimation. Ia dikeluarkan pada 30 September 2014.  Manga Entertainment telah melesenkan siri ini di United Kingdom dan mengeluarkannya dalam dua bahagian masing-masing pada 15 Julai 2013 dan 30 September 2013.   Satu siri animasi internet pendek asal, bertajuk  , dikeluarkan antara 14 Oktober 2014 dan November 11, 2014, sebagai sebahagian kolaborasi dengan dengan IBM untuk mempromosikan pengkomputeran kognitif . 

Adaptasi anime *Steins;Gate 0* telah turut dikeluarkan.  Untuk meraikan keluarannya, versi alternatif episod 23 musim pertama disiarkan pada 2 Disember 2015, sebagai sebahagian daripada penyiaran semula siri ini untuk menggambarkan pengakhiran alternatif yang membawa kepada peristiwa *Steins;Gate 0* . 

### Filem wayang
Sebuah filem bertajuk *Steins;Gate: The Movie − Load Region of Déjà Vu*, telah diumumkan pada penghujung siri anime.   Filem ini memaparkan jalan cerita tulisan asli yang berlaku selepas peristiwa siri ini yang telah dikeluarkan di pawagam Jepun pada 20 April 2013 dan kemudiannya pada Cakera Blu-ray dan DVD pada 13 Disember 2013. 

### Muzik
*Steins;Gate* mempunyai lima lagu tema utama, tema pembukaan  , tema penamat pertama "Another Heaven", digunakan untuk akhir True End. Penamat kedua  , digunakan untuk penamat-penamat alternatif dan juga lagu sisipan iaitu "Technovision" dan "Masquerade". Lagu ketiga dan kelima dinyanyikan oleh Yui Sakakibara manakala yang lain dinyanyikan oleh Kanako Itō . "Technovision" nyanyian Itō telah disertakan dalam album "Stargate" beliau yang dikeluarkan pada 26 Ogos 2009.  "Sky Clad Observer" digubah oleh Chiyomaru Shikura dan "Another Heaven" digubah oleh Yoshihiro Suda.  Single "Sky Clad Observer" telah dikeluarkan pada 28 Oktober 2009.  "Unmei no Falfalla" nyanyian Sakakibara digubah oleh Tatsuhi Hayashi dan single itu dikeluarkan pada 25 November 2009.  Versi PC mempunyai lagu pembukaan baharu, "AR" yang dinyanyikan oleh Kanako Itō. Versi PSP dan PS3 menampilkan lagu-lagu baharu juga, semuanya dinyanyikan oleh Itō. Lagu pembukaan tersebut ialah   dan . Versi PSP mempunyai tema penamat baharu bertajuk   yang dinyanyikan oleh Yui Sakakibara. Semua lagu ini dikeluarkan sebagai single berasingan, dan kemudian sebagai koleksi vokal pada 26 Jun 2013.  Komposer untuk muzik latar bunyi terdiri daripada Chiyomaru Shikura, AKIRASTAR, Takeshi Abo, Tatsushi Hayashi, dan Yoshihiro Suda; kesemuanya sebelum ini pernah bekerja dengan 5pb dalam judul-judul lain. Sebuah runut bunyi permainan telah dikeluarkan pada 3 Februari 2010, meliputi dua cakera dalam tiga himpunan yang juga termasuk rakaman episod rancangan radio Internet.  Semua muzik latar belakang permainan telah disertakan termasuklah versi pendek bagi trek vokal asal Xbox 360.  Skor piano untuk salah satu lagu, "Gate of Steiner", juga disertakan dalam album runut bunyi.  Dalam episod 4, lagu "Watashi☆LOVE na☆Otome!" oleh Afilia Saga East, yang turut menyanyikan lagu pembukaan kepada permainan sekuel *Steins;Gate*, dapat didengari. Edisi koleksi Double Pack PS3 yang mengandungi permainan asal Steins;Gate dan Hiyoku Renri no Darling, disertakan bersama dengan runut bunyi bonus khas bertajuk "Steins;Gate Symphonic Material." Ia mengumpul sepuluh trek yang disusun daripada permainan yang dilakukan oleh orkestra studio dan dikeluarkan pada 24 Mei 2012.  Keluaran ini kemudiannya dikembangkan dan dikeluarkan secara komersial dalam set 2 cakera sebagai "Steins;Gate Symphonic Reunion" pada 25 September 2013. 

Anime ini menampilkan empat trek muzik tema; tema pembukaan ialah "Hacking to the Gate" oleh Kanako Ito, tema penamat utama ialah   oleh Yui Sakakibara (dalam penghujung kredit dikreditkan sebagai *FES* dari band dalam Chaos;Head iaitu   band), tema penamat episod 23 dan 24 ialah   dan "Another Heaven", kedua-duanya oleh Kanako Ito. Dua lagu pertama adalah lagu buatan asli (dicipta untuk siri anime), dan tema penamat untuk episod 23 dan 24 dipetik daripada novel visual. Muzik latar belakang anime itu digubah oleh Takeshi Abo, Jun Murakami, dan Yoshihiro Suda. Ia menggunakan beberapa tema yang diambil terus daripada permainan tetapi turut menampilkan muzik asli yang dipersembahkan oleh orkestra studio. Runut bunyi anime tidak tersedia secara komersial tetapi sebaliknya dikeluarkan pada dua cakera yang disertakan dengan Blu-ray Jepun. Album pertama "Butterfly Effect" dikeluarkan bersama Jilid 2 pada 27 Jun 2011  manakala album kedua "Event Horizon" dikeluarkan bersama Jilid 8 pada 25 Januari 2012. 

### Permainan papan
Versi sebenar permainan papan dalam dunia permainan ini,  , telah dibuat oleh GigasDrop dan telah dikeluarkan di Jepun pada 28 Disember 2011 .

### Lakonan pentas langsung
Lakon langsung pentas *Steins;Gate*, *Living ADV: Steins;Gate* menamatkan siri pementasannya selama lapan hari di Zepp Diver City Theatre di Tokyo pada 20 Oktober 2013. 

### Siri TV aksi langsung
Siri televisyen lakon langsung berdasarkan *Steins;Gate*, diterbitkan oleh Skydance Television, telah diumumkan pada Januari 2020 di acara tahunan *Science Adventure Live*, dan dirancang untuk tersiar di seluruh dunia. 

## Rujukan